**Stjórnarfundur DSÍ 19. maí 2020**

Mætt voru: Bergrún Stefánsdóttir (BS), Guðbjörn Sverrir Hreinsson (GSH), Eva Björk Sveinsdóttir (EBS), Óskar Eiríksson (ÓE), Sandra Baldvinsdóttir (SB), Jóhann Gunnar Arnarsson (JGA) og Örn Ingi Björgvinsson (ÖIB).

1. **Erindi Ragnars Sverrissonar, formanns DBH, dags. 11. maí 2020**. Óskað er upplýsinga um hvort DSÍ hafi hug á að styrkja aðildarfélögin vegna COVID-19. BS upplýsti aðildarfélögin 27. apríl sl. með tölvupósti um fréttatilkynningu um 450 milljón króna fjárframlag frá stjórnvöldum til íþróttastarfs sem ÍSÍ er falið að úthluta til að mæta áhrifum COVID-19, vegna almennra aðgerða og sértækra. Í fréttatilkynningunni kemur fram að auglýst yrði á vef ÍSÍ eftir umsóknum og gátu aðildarfélögin sótt um styrki. BS benti einnig á þetta úrræði á símafundi sem haldinn var með formönnum aðildarfélaga DSÍ. Aðildarfélög innan DSÍ sóttu um styrki og fengu. DSÍ hefur ekki fjárhagslegt bolmagn til þess að veita styrki til aðildarfélaga vegna COVID-19. BS svarar erindinu.
2. **Dansþingið.** Farið var yfir undirbúning þingsins. Skýrsla stjórnar liggur fyrir. Þingforseti verður Gústaf Adolf Hjaltason. Búið er að boða til þingsins og kynna tillögur um lagabreytingar. Samþykkt að Ólafur Már Hreinsson fái gullmerki DSÍ fyrir störf í þágu sambandsins. Rætt var um skilyrði til að hljóta merki DSÍ eða ÍSÍ og var ákveðið að veita ekki fleiri merki á komandi dansþingi. Móta þarf verklag um veitingu merkja.
3. **Reikningar lagðir fram.** BS lagði fram reikninga og var farið yfir þá.
4. **Undirritun reikninga.** Reikningarnir voru undirritaðir af stjórn.
5. **Erindi Söru og Nico, dags. 18. maí 2020.** Farið er fram á styrk frá DSÍ. BS upplýsti að hún er búin að skrifa undir afrekssamning við ÍSÍ fyrir hönd DSÍ. Sara og Nico fá á þessu ári 1.000.000 króna styrk út frá árangri síðasta árs. Búið er að útbúa samning þess efnis og senda þeim en þau hafa ekki enn undirritað hann. Við undirritun samnings fá þau greiddar 500.000 krónur og eftirstöðvar verða greiddar skv. greiðsluáætlun samningsins. Ekki er unnt að veita frekari styrki. BS svarar erindinu.

Þannig fram farið.

Sandra Baldvinsdóttir